נאדיה (זמרת)

נאדיה זיע'ם (בצרפתית: Nadia Zighem או בשם הבמה שלה: Nâdiya ; בערבית: ناديا زيغم) (נולדה ב-19 ביוני 1973) היא זמרת פופ-רוק ו-R&B צרפתייה ממוצא אלג'ירי.

ביוגרפיה
נאדיה נולדה בעיר טור שבצרפת למשפחת מהגרים מאלג'יר ולה חמישה אחים ואחיות. בילדותה ונעוריה, עסקה בספורט ובשנת 1989 זכתה באליפות צרפת בריצת 800 מטר. בדומה לאחיה, המתאגרף קאדר זיע'ם, אלוף צרפת באגרוף, גם נאדיה חובבת אגרוף, ובקליפ לשיר "Et C'est Parti" מופיעה נאדיה בתור מתאגרפת. בשנת 1993, בגיל 20, עברה נאדיה לפריז. עם מעברה, הפסיקה לעסוק בספורט תחרותי והחליטה לפנות לתחום הבידור. בפריז, השתתפה נאדיה בתוכנית הטלוויזיה הצרפתית "Graine de Star" ובשנת 1997 אף הוציאה סינגל אשר לא זכה להצלחה. כעבור שנה, נולד בנה הראשון.

בשנת 2000 הקליטה דואט תחת השם "Aucun Dieu ne pourra me pardonner" עם הראפר הצרפתי סטומי בוגסי. נאדיה הוציאה ארבעה אלבומים. אלבומה הראשון, "Changer les Choses" יצא בשנת 2002 אך לא זכה להצלחה רבה ומכר כ-15,000 עותקים בלבד. באותה השנה, התמודדה נאדיה בטקס פרסי המוזיקה הצרפתי אך לא זכתה בו. פריצה הגדולה לשוק המוזיקה הייתה בשנת 2004 עם צאת אלבומה השני, "16/9" אשר זכה להצלחה כבירה בצרפת ומחוצה לה (בעיקר באירופה). האלבום נמכר בלמעלה מ-500,000 עותקים בצרפת בלבד ונבחר לאלבום השנה בקטגוריית מוזיקה שחורה בצרפת. הסינגלים "Et c'est parti","Parle moi", "Si loin de vous", וכן "Singes" שבו בולטים מוטיבים מהמוזיקה הערבית המגרבית וגם הקליפ לו צולם בהשראה ערבית, זכו להצלחה רבה ודורגו בראש טבלאות מצעדי הפזמונים במדינות רבות, ביניהן שווייץ, פולין, הולנד, בלגיה וגם ארצות צפון אפריקה. 

האלבום השלישי, "Nâdiya", אשר יצא בשנת 2006, בדומה לקודמו, הצליח גם הוא אך מכר פחות עותקים, כ-250,000. באלבום זה, שילבה נאדיה גם שירי רוק בנוסף לשירים מסגנון המוזיקה השחורה הדומיננטיים בכל אלבומיה. השירים המצליחים ביותר מאלבום זה הם "Tous ces mots", "Amies-ennemies" ו"Roc" (אשר שונה בסגנון המוזיקלי משאר שיריה) שיצאו כסינגלים. אלבומה הרביעי, "La Source", יצא ב-12 בנובמבר 2007 ועד כה רק שיר אחד מתוכו, "Vivre ou Survivre" שוחרר כסינגל. כמו כן, החל משנת 2005 מתארחת נאדיה על תקן "כוכב זר" בתוכנית המציאות הלבנונית, "סטאר אקדמי" המקבילה הערבית של כוכב נולד ומוערצת מאוד בלבנון.

שיר שהיא שרה ביחד עם אנריקה איגלסיאס היה בשנת 2008 11 שבועות בראש מצעד הפזמונים הצרפתי.

בכל הקליפים לשיריה, מופיעה נאדיה בדמות אישה חזקה ושמה דגש על עוצמה נשית. נאדיה חובבת ספורט ואינה מעשנת. הסגנונות המוזיקליים המועדפים עליה הם R&B ומוזיקה שחורה. נאדיה אוהבת כלבים ובעבר גידלה כלב רוטווילר.

דיסקוגרפיה
אלבומים
2001: Changer les Choses

2004: 16/9

2006: Nâdiya

2007: La Source

2008: Électron Libre

2019: ODYSSÉE

סינגלים
שנההסינגל דירוג במצעדיםמכירות אלבום FR SUI BEL EU RU1999"Dénoue mes mains" – – – – — — -2000"J'ai confiance en toi" 38 – – – — — Changer les Choses2001"Chaque fois" 27 – – – — — Changer les Choses2004"Parle-moi" 2 11 2 9 — זהב (215,000) 16/9"Et c'est parti..." 5 21 1 15 — זהב (214,000) 16/9"Si loin de vous" 6 27 10 26 — זהב (191,000) 16/92005"Signes" לא דורג - סינגל דיגיטלי  16/92006"Tous ces mots" 2 25 29 24 —זהב (216,098) Nâdiya"Roc"  2 29 2 19 274 זהב (252,606) Nâdiya"Amies-ennemies" 4 40 3 30 2 כסף (144,679) Nâdiya2007"Vivre ou Survivre" 26      La Source

קישורים חיצוניים



 הבלוג של נאדיה 
 מילים לשיריה של נאדיה

קטגוריה:זמרות צרפתיות
קטגוריה:צרפתיות שנולדו ב-1973